gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7973, del 06-02-2017 (2017/768)

Informació pública de l'informe ambiental, territorial i estratègic de modificació puntual del Pla general del municipi del Real de Gandia.
-------------------------------------------------------------------------------------------------------------------------------------------

### Dades del document

Número de DOGV
:   7973

Data del DOGV
:   06-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/768


Data del document
:   30-01-2017

Organisme emissor
:   Ajuntament de Real de Gandia

Tipus de document
:   Anunci

Descriptors 

:   * Real de Gandia, el
    * administració local
    * pla d'urbanisme

Informació pública de l'informe ambiental, territorial i estratègic de modificació puntual del Pla general del municipi del Real de Gandia. [2017/768]  
Vist l'informe proposta emés pels serveis municipals, el regidor d'Urbanisme, com a òrgan ambiental, en data 26 de gener de 2017 ha resolt:  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Projecte de modificació puntual del pla general vigent en el municipi del Real de Gandia, d'acord amb els criteris de l'annex VIII de la Llei d'ordenació territorial, urbanisme i paisatge (LOTUP), per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial.  
Segon. Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Tercer. La present resolució es comunicarà a l'òrgan promotor i a l'òrgan substantiu i a tots els interessats que apareguen en la tramitació ambiental d'aquesta actuació.  
Quart. Publicar el present acord en el Diari Oficial de la Generalitat Valenciana, i indicar que no és susceptible de cap recurs, per tractar-se d'un acte de tràmit, sense perjuí que, si és el cas, procedisquen en via judicial contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.»  
  
El Real de Gandia, 30 de gener de 2017.- L'alcaldessa: Marta Signes Castellá.
Diari Oficial de la Generalitat Valenciana


Sumari del DOGV 8175, del 22-11-2017 (2017/10122)

RESOLUCIÓ de 9 de novembre de 2017, de la Universitat de València, per la qual nomena José Salvador Moll Cebolla professor titular d'universitat, de l'àrea de coneixement Anàlisi Matemàtica.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8175

Data del DOGV
:   22-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10592


Data del document
:   09-11-2017

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 9 de novembre de 2017, de la Universitat de València, per la qual nomena José Salvador Moll Cebolla professor titular d'universitat, de l'àrea de coneixement Anàlisi Matemàtica. [2017/10799]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 7 de juliol de 2017 (BOE 10.07.2017), per a la provisió de la plaça número 6634 de professor titular d'universitat (concurs núm. 152/2017), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
  
Nomenar José Salvador Moll Cebolla, professor titular d'universitat, de l'àrea de coneixement Anàlisi Matemàtica, adscrita al departament Anàlisi Matemàtica.  
  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 9 de novembre de 2017.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 8051, del 30-05-2017 (2017/4529)

Formalització de contracte número 28/16. Actualització i ampliació banc d'imatges de l'Agència Valenciana del Turisme, lots 1, 2 i 3.
-------------------------------------------------------------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4529


Data del document
:   10-05-2017

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * contracte de serveis
    * adjudicació de contracte administratiu

Formalització de contracte número 28/16. Actualització i ampliació banc d'imatges de l'Agència Valenciana del Turisme, lots 1, 2 i 3. [2017/4529]  
1. Entitat adjudicadora  
a) Organisme: Agència Valenciana del Turisme (CIF T6714313U).  
b) Dependència que tramita l'expedient: Secció de Contractació.  
c) Número d'expedient: 28/16  
d) Adreça d'Internet del perfil del contractant:   
www.contratacion.gva.es.  
  
2. Objete del contracte  
a) Tipus de contracte: serveis.  
b) Descripció de l'objecte: actualització i ampliació banc d'imatges de l'Agència Valenciana del Turisme.  
c) CPV: 79340000-9.  
d) Diari oficial i data de publicació de l'anunci de licitació:   
- DOUE: 03.12.2016.  
- BOE: 24.12.2016.  
- DOCV: 14.12.2016.  
  
3. Tramitació, procediment i forma d'adjudicació  
a) Tramitació: ordinària   
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Presupost de licitació  
Dos-cents mil euros (200.000,00 €), IVA exclòs.  
  
5. Formalització del contracte  
a) Data d'adjudicació: 27.03.2017.  
b) Data de formalització del contracte: 08.05.2017.  
c) Contractista: J. M. Audiovisual, S.L.  
d) Nacionalitat: espanyola.  
e) Import d'adjudicació: cent seixanta mil euros (160.000,00 €), IVA exclòs, desglossat per lots de la següent manera:  
- Lot 1: quaranta-quatre mil euros (44.000,00 €), IVA no inclòs.  
- Lot 2: quaranta-quatre mil euros (44.000,00 €), IVA no inclòs.  
- Lot 3: setanta-dos mil euros (72.000,00), IVA no inclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'oferta econòmicament més avantatjosa per l'aplicació dels criteris establits per a l'adjudicació del contracte.  
  
  
València, 10 de maig de 2017.- La directora de l'Agència Valenciana del Turisme: Raquel Huete Nieves.
Diari Oficial de la Generalitat Valenciana


Sumari del DOGV 8188, del 12-12-2017 (2017/10599)

Notificació de la sentència dictada en el judici verbal número 1084/2015.
-------------------------------------------------------------------------

### Dades del document

Número de DOGV
:   8188

Data del DOGV
:   12-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10395


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Edicte

Notificació de la sentència dictada en el judici verbal número 1084/2015. [2017/10384]  
En aquest procediment de judici verbal número 1084/2015, sobre reclamació d'una quantitat, seguit a instàncies de Iltralia Logística, SL, contra Reciente Europea, SL, el magistrat jutge titular d'aquest Jutjat de Primera Instància i Instrucció número 4 de Paterna, José Matías Penadés García, ha dictat Sentència de 8 de novembre de 2017, amb el número 165/2017, la dispositiva de la qual és del següent tenor:  
  
  
«Dispositiva  
Estime la demanda interposada per la procuradora senyora Escolano Peiró, en nom d'Iltralia Logística, SL, contra Reciente Europea, SL, i, en conseqüència, condemne Reciente Europea, SL, al pagament a l'actora de quatre mil tres-cents cinquanta-sis euros (4.356 ?), més interessos legals, així com a costes d'aquest procediment.  
Notifiqueu aquesta resolució a les parts i feu-los saber que no és ferma i que en contra es pot interposar recurs d'apel·lació de conformitat amb l'article 455 de la Llei d'enjudiciament civil, en el termini de 20 dies davant d'aquest jutjat, prèvia constitució del corresponent dipòsit.  
  
Expediu testimoniatge literal d'aquesta sentència que quedarà en aquestes actuacions, amb inclusió de l'original en el llibre de sentències.  
Aquesta és la meua sentència, que pronuncie, mane i firme.»  
  
Atés que el demandat, Reciente Europea, SL, es troba en parador ignorat, expedisc aquest edicte a fi que li valga de notificació de forma deguda.  
  
Paterna, 14 de novembre de 2017.- El lletrat de l'Administració de justícia: Manuel Cazalilla Hoyofrio.
Diari Oficial de la Generalitat Valenciana


Sumari del DOGV 8099, del 04-08-2017 (2017/6420)

Notificació de la sentència dictada en el judici verbal número 8/2016.
----------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6420


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència dictada en el judici verbal número 8/2016. [2017/6420]  
En el judici verbal 8/2016, seguit a instàncies de la Comunitat de Propietaris Luz de San Antonio contra Supera Management Group, SL, s'ha dictat la sentència que té la dispositiva que, literalment, és com segueix:  
  
«Dispositiva  
Estime íntegrament la demanda interposada per la Comunitat de Propietaris Luz de San Antonio, representada per la procuradora la senyora Mazón Esteve, contra l'entitat Supera Management Group, SL, i condemne l'esmentada demandada a pagar a l'actora la suma de tres mil quatre-cents trenta-quatre euros amb onze cèntims (3.434,11 ?), més l'interés legal des del dia 15 de desembre de 2015 (presentació de la demanda) fins a aquest moment processal del dictat de la sentència, i a partir d'aquesta sentència s'aplicaran els interessos de l'article 576 de la Llei d'enjudiciament civil fins a fer-ne el pagament complet. Tot això, fent-hi condemna expressa a costes a la part demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d??apel·lació que resoldrà l'audiència provincial, el qual s'interposarà davant d'aquest jutjat dins del termini dels 20 dies següents al que es notifique.  
Aquesta és la meua sentència, que dispose, mane i firme.»  
I atés que el demandat, Supera Management Group, SL, es troba en parador desconegut, expedisc aquest edicte a fi que li valga de notificació de forma deguda.  
  
Paterna, 30 de juny de 2017.- La lletrada de l'Administració de justícia: María Macias Sánchez.
Diari Oficial de la Generalitat Valenciana


Sumari del DOGV 8021, del 18-04-2017 (2017/3195)

Informació pública d'actualització de tarifes de subministrament d'aigua potable d'Espadilla.
---------------------------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3195


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública d'actualització de tarifes de subministrament d'aigua potable d'Espadilla. [2017/3195]  
D'acord amb el que estableix el Decret 68/2013, de 7 de juny, del Consell, pel qual es regula la Comissió de Preus de la Generalitat i els procediments per a la implantació o modificació de preus o tarifes subjectes al règim d'autorització i comunicació, amb data 8 de juliol de 2014, la mercantil Sociedad de Fomento Agrícola Castellonense, SA, va presentar davant de la Conselleria d'Economia, Indústria, Turisme i Ocupació l'actualització de tarifes pel subministrament d'aigua potable a la localitat d'Espadilla, segons es detalla a continuació:  
  
Subministrament d'aigua potable   
   
Quota de servei:   
Per a tots els calibres 23,46 ?/trimestre  
   
Quota de consum:   
De 0 a 15 m³/trimestre 0,3875 ?/m³  
De 16 a 35 m³/trimestre 0,7750 ?/m³  
Excessos de 35 m³/trimestre 1,9376 ?/m³  
   
Manteniment dels comptadors:   
Per a tots els calibres 4,08 ?/trimestre  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública.  
  
Espadilla, 11 d'abril de 2017.- L'apoderat: Iván Folgado Ortí.
Diari Oficial de la Generalitat Valenciana


Sumari del DOGV 8112, del 24-08-2017 (2017/6948)

Notificació de la sentència dictada en el judici civil número 509/2015
----------------------------------------------------------------------

### Dades del document

Número de DOGV
:   8112

Data del DOGV
:   24-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6948


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici civil número 509/2015 [2017/6948]  
En el judici a què es fa referència s??ha dictat la resolució que, literalment, és com segueix:  
  
«Dispositiva  
Estime la demanda formulada per la procuradora la senyora Trillo-Figueroa Ramírez, en nom i representació de Cecilia Dobos, contra Maximilian Emanoil Dobos, i dispose:  
- Privar el demandat de la pàtria potestat respecte del seu fill menor, D. R. D.  
- Suspendre el règim de visites establit entre el demandat i el seu fill en la sentència de divorci de 13 de juliol de 2012.  
Tot això sense fer un pronunciament exprés de condemna a costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies, que no suspendrà l'eficàcia de les mesures disposades.  
De conformitat amb la disposició addicional 15a de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada pel jutge que l'ha dictada, mentre estava constituït en audiència pública, el mateix dia del seu pronunciament, davant del secretari judicial. En done fe.»  
  
Atés que es desconeix el domicili o la residència actuals de la part demandada, per la diligència de 7 de març, el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació de la sentència a la part demandada, Maximilian Emanoil Dobos.  
  
Castelló de la Plana, 7 de març de 2017.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8155, del 24-10-2017 (2017/9431)

ACORD de 20 d'octubre de 2017, del Consell, pel qual s'autoritza incrementar el límit quantitatiu per a assumir compromisos plurianuals, a càrrec del capítol 2 del programa 313.70, Ordenació i prestacions de la dependència, de la Vicepresidència i Conselleria d'Igualtat i Polítiques Inclusives (VL 16.002/17-015).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8155

Data del DOGV
:   24-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9431


Data del document
:   20-10-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 d'octubre de 2017, del Consell, pel qual s'autoritza incrementar el límit quantitatiu per a assumir compromisos plurianuals, a càrrec del capítol 2 del programa 313.70, Ordenació i prestacions de la dependència, de la Vicepresidència i Conselleria d'Igualtat i Polítiques Inclusives (VL 16.002/17-015). [2017/9431]  
A fi de tramitar el contracte del servei de teleassistència per a persones dependents a la Comunitat Valenciana, la Vicepresidència i Conselleria d'Igualtat i Polítiques Inclusives proposa, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, una ampliació del límit quantitatiu per a assumir compromisos de despesa plurianual, en l'anualitat 2019 del capítol 2 del programa 313.70, Ordenació i prestacions de la dependència.  
En conseqüència, i d'acord amb el que disposa l'article 40.4 de la Llei 1/2015, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 20 d'octubre de 2017,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual a càrrec del capítol 2 del programa 313.70, Ordenació i prestacions de la dependència, d'acord amb el detall següent:  
  
Exercici Límit modificat  
2019 2.822.976  
  
  
Alacant, 20 d'octubre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8186, del 07-12-2017 (2017/10168)

Adjudicació i formalització del contracte número 427/2017. Servei de verificació de l'inventari d'immobilitzat i d'existències del departament de la Ribera.
------------------------------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10056


Data del document
:   24-10-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de serveis

Adjudicació i formalització del contracte número 427/2017. Servei de verificació de l'inventari d'immobilitzat i d'existències del departament de la Ribera. [2017/10911]  
1. Entitat adjudicadora  
a) Organisme: Generalitat Valenciana, Conselleria de Sanitat Universal i Salut Pública.  
b) Dependència que tramita l'expedient: Servei d'Aprovisionament i Contractació.  
c) Obtenció de documents i informació: perfil del contractant.  
1) Dependència: Servei d'Aprovisionament i Contractació.  
2) Domicili: c/ Misser Mascó, 31.  
3) Localitat i codi postal: València 46816.  
4) Telèfon: 615 708 226.  
5) Fax: 391 402 607.  
6) Número d'expedient: 427/2017.  
  
2. Objecte del contracte  
a) Tipus: serveis.  
b) Descripció: servei de verificació de l'inventari d'immobilitzat i d'existències del departament de la Ribera.  
c) Divisió per lots i número: no.  
d) CPV: 71356100- servei de control tècnic.  
e) Butlletí o diari oficial i data de publicació de l'anunci de licitació Diari Oficial de la Generalitat Valenciana 8102, del 9 d'agost de 2017, número de licitació 2017/7375.  
  
3. Tramitació i procediment  
a) Tramitació: ordinària.  
b) Procediment: obert, no harmonitzat.  
c) Criteris d'adjudicació: vegeu el plec de clàusules administratives particulars.  
  
4. Pressupost base de licitació: 80.000 ?, sense IVA i 96.800 (IVA inclòs)  
  
5. Adjudicació i formalització del contracte  
a) Data d'adjudicació: 5 d'octubre de 2017.  
b) Data de formalització del contracte: 13 d'octubre de 2017.  
c) Contractista: GESEM AUDITORES, SL.  
d) Nacionalitat: espanyola.  
e) Import d'adjudicació: 68.500,00 - sense IVA i 82.855,00 - IVA inclòs.  
  
València, 24 d'octubre de 2017-. El director general de recursos humans i econòmics: Justo Herrera Gómez.